Як бачым, на карце RUSSIA ALBA займае значную частку земляў Вялікага Княства Літоўскага і, больш за тое, вылучана ў асобны рэгіён, супастаўны з сучаснымі межамі Беларусі (найбольшая неадпаведнасць у паўночна-заходнім кірунку). RUSSIA ALBA уключае ў сябе Палессе (POLESIA) і гарады Minsk, Mozyr, Polocz, Bressia, Novogradeck. Складана сказаць пра магчымыя крыніцы для такога, можна сказаць, прарочага вызначэння ўсходніх межаў Белай Русі; гэта маглі быць не картаграфічныя выданні. Да земляў LITHUANIA аднесены гарады Wilna, Grodno, Braslawo, Birzen.